Wikimedia Foundation

Wikimedia Foundation Inc (neoficiálne: skratka WMF, skrátene Wikimedia, slovenský preklad „Nadácia Wikimedia“) je nadácia založená ako organizácia podľa hlavy 26 § 501(c)(3) Zákonníka Spojených štátov so sídlom v San Franciscu v Kalifornii v Spojených štátoch, ktorá prostredníctvom wikimedického hnutia pôsobí takmer na celom svete. Jej poslaním je na internete nestrannou formou voľne sprístupňovať všetky doteraz zhromaždené vedomosti ľudstva. Pre sústreďovanie, vývoj a šírenie týchto obsahov využíva nadácia ľahko ovládateľný počítačový softvér wiki, ktorý používateľom umožňuje jednoduché prispievanie alebo upravovanie daných obsahov. Nadácia zároveň zaručuje neustálu dostupnosť a bezplatnosť tejto ponuky. Najznámejší wiki softvér, ktorý nadácia prevádzkuje, je projekt slobodnej internetovej encyklopédie Wikipédia.
Okrem nadácie Wikimedia Foundation existujú súčasne národné organizácie, tzv. "chapters". Tieto organizácie podporujú projekty nadácie Wikimedia Foundation ako právne nezávislé subjekty. Na území Slovenska je to zatiaľ nadáciou Wikimedia Foundation nepotvrdená, ako občianske združenie registrovaná organizácia pod názvom Wikimedia Slovenská republika. V roku 2012 nadácia Wikimedia Foundation oznámila, že plánuje schváliť ako svojich partnerov, nielen národné organizácie, ale aj tematické okruhy skupín ako "user groups" alebo "partners".
Organizácie.
Wikimedia Foundation.
"Wikimedia Foundation, Inc." je nadácia založená podľa predpisov amerického federálneho štátu Florida. Nemá členov, má iba stanovy a správnu radu (). Na rozdiel od európskeho typu nadácií, nadácia Wikimedia Foundation nevlastní žiadny kapitál. Založenie nadácie Wikimedia Foundation oznámil zakladateľ Wikipédie Jimmy Wales dňa 20. júna 2003. Súbežne s dňom založenia, Jimmy Wales a jeho firma Bomis, Inc. na nadáciu previedli všetky práva v súvislosti s Wikipédiou a jej sesterskými projektami, ich menami, doménami a servermi. Meno Wikimedia vymyslel Sheldon Rampton, americký autor a prevádzkovateľ SourceWatch (predtým Disinfopedia).
Nadácia Wikimedia Foundation mala najprv menšiu kanceláriu v St. Petersburgu, v americkom štáte Florida. V roku 2007 sa nadácia presťahovala do mesta San Francisco v americkom štáte Kalifornia. V roku 2009 sa nadácia v San Franciscu nasťahovala do väčšej budovy.
Správna rada.
Najvyššie zastupiteľské grémium nadácie Wikimedia Foundation je správna rada (). Správna rada sa skladá z troch zvolených členov z komunity, dvoch z národných organizácií () vybraných zástupcov, štyroch so správnou radou poverených členov a správnou radou každoročne potvrdzovaného člena, zakladateľa nadácie Jimmy Walesa. Predsedom správnej rady je od roku 2013 Jan-Bart de Vreede. Popri správnej rade existujú aj ďalšie grémiá ako napríklad poradný výbor a rôzne ďalšie pracovné skupiny.
Zamestnanci.
V prvých rokoch po vzniku činnosť Nadácie Wikimedia spravovali prevažne iba dobrovoľníci. V roku 2005 nadácii pribudli dvaja trvalí zamestnanci - jeden koordinátor a jeden softvérový manažér. V roku 2006 sa osadenstvo nadácie zvýšilo na šesť osôb. Nadácia sa naďalej rozširovala a tým vytvorila nové pozície ako napr. "General Counsel" (po slovensky: vedúci právneho oddelenia), "Chief Operating Officer", "Head of Communications", "Grant Coordinator", "Chapters Coordinator" und "Volunteer Coordinator". Kanadská novinárka Sue Gardnerová bola od decembra 2007 do mája 2014 výkonnou riaditeľkou nadácie Wikimedia Foundation. Od prvého júla túto funkciu vykonáva Lila Tretikov. Zástupcom výkonného riaditeľa je od januára 2008 nemecký novinár, autor a vývojár softvéru Erik Möller. V nasledujúcich rokoch sa osadenstvo nadácie výrazne zvýšilo. V roku 2010 to bolo 35 zamestnancov, v roku 2011 už 65 zamestnancov. Stav počtu zamestnancov k novembru 2012 bol 147 zamestnancov s dodatočným množstvom externých spolupracovníkov. V októbri roku 2013 dosiahol počet zamestnancov 186 ľudí.
Pridružené organizácie WMF.
Nadácia Wikimedia podporuje vznik a činnosť pridružených organizácií (), ktoré podporujú jej projekty na národnej alebo tematickej úrovni. Nadácia im umožní prístup ku svojím chráneným známkam a podporuje ich finančne. Tieto organizácie neprevádzkujú projekty Wikimedie a sú od Nadácie Wikimedia právne nezávislé. Podporujú projekty Nadácie Wikimedia na miestnej úrovni, napríklad organizovaním podujatí, stretnutí a pracovných skupín. Neuskutočňujú obsahové zmeny Wikipédie ani iných projektov Nadácie Wikimedia, takéto úlohy preberá v danom projekte komunitou zvolený administrátor a ostatní redaktori projektu.
Existujú 3 typy pridružených organizácií:
Projekty WMF.
V projektoch WMF vytvárajú obsah dobrovoľníci. Tieto texty a na niekoľko výnimiek pod licenciou fair-use aj multimediálne súbory sú dostupné pod slobodnou licenciou, spravidla pod licenciou Creative Commons šírenie za rovnakých podmienok Share-Alike 3.0 (CC-BY-SA). Ako technická platforma slúži primárne pre tieto projekty vyvinutý softvér MediaWiki. K najdôležitejším projektom patria popri slobodnej internetovej encyklopédii Wikipédia, Wikislovník, Wikiknihy – zbierka učebných materiálov a zbierka citátov Wikicitáty. Ďalšími projektami sú Wikizdroje pre slobodné texty, zoznam druhov Wikidruhy, Commons per obrázky a iné multimediálne súbory, Wikisprávy – zdroj slobodných správ, Wikivoyage – cestovateľská príručka, Wikiúdaje – zbierka dát a Wikiverzita – platforma na spoločné spracovanie vedeckých projektov. Podľa ComScore v mesiaci január 2010 navštívilo projekty Nadácie Wikimedia 365 miliónov online návštevníkov.
Nadácia Wikimedia organizuje od roku 2005 pravidelne jedenkrát ročne medzinárodnú konferenciu Wikimania, ktorá je tak koncipovaná, že zastáva úlohu komunikačného fóra medzi oficiálnymi zástupcami nadácie, zástupcami komunity, vedcami a technikmi.
Technická infraštruktúra.
Na prevádzku rôznych svojich projektov udržuje Nadácia Wikimedia rozsiahlu technickú infraštruktúru v počítačových strediskách v Ashburn vo Virgínii, v Tampe na Floride (stav 2014: toto stanovisko bude zatvorené) a v Carrlltone v Texase. Okrem toho existujú ešte servery, ktoré sú prevádzkované Kennisnet-om v Amsterdame (Holandsko). Dokopy je v prevádzke približne 900 serverov (stav: júl 2014). V roku 2008 boli všetky servery nastavené na systém Ubuntu 8.04 LTS Server Edition.